173 



véleménye szerint — a Sp. graecus lehet <<. Sajnos, hogy ezt a koponyát 

 minden fáradozásom daczára sem sikerült vizsgálatra megszereznem. 



Én ezt a fajt hiteles példányok alapján Bukovinából, C z e r n o- 

 w i t z környékéről ismerem, a honnan Zelinka egyet, tanár szívessé- 

 géből két koponyát kaptam tanulmányozás czéljára. 1 Ott a faj nagyon 

 ritka, sőt talán már kihalófélben van. A két állatot, a melynek kopo- 

 nyáját vizsgáltam, Zelinka professzor értesítése szerint Czernowitztól 

 délnyugatra, a Storozynetz felé eső dombokon fogták. 



Ha az Athénre vonatkozó adat helyes, úgy fajunk valamikor az 

 Aegei- és a Fekete-tenger nyugati partvidékein, Athéntől Czernowitzig 

 volt elterjedve. 



Származástani kapcsolat. 



A Spalax graecus graecus már igazi Macrospalax, a mely koponyá- 

 jának és fogazatának számos bélyege tekintetében már messze meg- 

 haladta a Microspalaxok fejlettségi fokát, egyes bélyegei azonban még 

 kétségtelenül arra vallanak, hogy nem nagyon távoli rokonság fűzi 

 össze a Microspalaxokkal. 



Koponyájának fokozott nagysága és magassága; nagyon széles, 

 hegyén s tövén alig befüződött arczorra ; elül széles és hátsó felükben 

 alig keskenyedő orrcsontjai ; homlokcsontjainak elenyészett orrtövi 

 nyújtványa; öreg korukban nagyon kicsiny falcsontjai; igen nagy orrtövi 

 lyukai; felülről állandóan elkülönült köny csontja; járomívei felső ágá- 

 nak nagy szélessége; dobüregének nagyon megszűkült bejárata; az alsó 

 állkapocs korona-fogmedri vájulatának hosszúsága; alsó állkapcsa hátsó 

 részének alacsonysága ; az alsó állkapocs testétől kevéssé elterpeszkedett 

 szögletnyújtványa, a melynek hegye magasan fent, a fogmedri nyújt- 

 vány tövén fekszik; az alsó állkapocs külső nyergének magas fekvése 

 s végül alsó zápfogainak csupán egyetlen ifjúkori zománczredője : mind- 

 megannyi kétségtelen tanújele a Spalax graecus törzsfejlődési haladott- 

 ságának. Mindeme bélyegekben határozottan különbözik a Microspa- 

 laxok alakjaitól, mindamellett még az utóbbiak egyes tulajdonságait 

 is megőrizte. 



így első felső zápfoga ifjúkori koronájának két külső zománczredője, 



1 A czernowitzi fiatal koponya annyira megegyezik az állítólagos görög- 

 országival, hogy alig lehet őket megkülönböztetni s az ember 

 nem tud attól a gondolattól szabadulni, hogy az utóbbi is bukovinai, vagy talán 

 bessarabiai eredetű! Tekintve azt, hogy a Spalax-ía]ok gyakran egymáshoz közel 

 eső vidékeken is különbözők, mindenkép nagyon feltűnő, hogy Athén környékén 

 ugyanaz a faj forduljon elő, mint Bukovinában, Czernowitz környékén. 



